Mavlono Muin. Mavlono Muin (XV asr) – sherozlik forsiynavis shoir. Nomi “Majolis un-nafois”­ning oltinchi majlisida tilga olinadi. Alisher Navoiy uning Xurosonga kelganidan beri faqirlar orasida ekanini sirtdan sodda koʻrinsa-da, lekin tabiatan hazilga moyiligini taʼkidlaydi. “Majolis un-nafois”da uning quyidagi bayti keltirilgan:Shud dalqi muraqqaʼ garavi bodavu shodem, K-oxir ba sari koʻi mugʻon joma nihodem. (Mazmuni: Shayxlik kiyimlari mayga garov boʻldi, shodmiz, chunki oxirda mayxona koʻchasi boshida toʻn yechdik).